**VEDTÆGTER FOR OURE GUDME IDRÆTSFORENING**

§ 1.

Foreningens navn: Oure Gudme Idrætsforening

Stiftet den 13. december 1972.

Hjemsted: Svendborg Kommune

§ 2.

Foreningens formål: Er ved idræt og andet kulturelt virke at fremme den enkeltes og fællesskabets sundhed og trivsel.

§ 3.

Foreningen er tilsluttet følgende organisationer:

DGI Fyn.

Gym Danmark

Badminton Danmark

§ 4.

Medlemmer:

Stk. 1. Som aktive medlemmer optages børn og voksne, når de vedkender sig nærværende vedtægter. Som familiemedlemmer kan optages enhver.

Kontingentet for familiemedlemmer fastsættes på den årlige generalforsamling.

Stk. 2. På generalforsamlingen har følgende personer stemmeret:

Alle aktive medlemmer, der har betalt kontingent

Medlemmer under 16 år repræsenteret af en værge

Alle bestyrelses- og udvalgsmedlemmer

Alle trænere

Alle familiemedlemmer

Stk. 3. Bestyrelsen kan udelukke et medlem, når den finder grund dertil.

Det udelukkede medlem kan anke kendelsen på førstkommende generalforsamling.

§ 5.

Ledelse:

Stk. 1. Foreningen ledes af en bestyrelse. Bestyrelsen består af 5 – 9 medlemmer, der vælges på generalforsamlingen.

Stk. 2. Den valgte bestyrelse afholder senest 14 dage efter generalforsamlingen første møde, hvor bestyrelsen konstituerer sig.

Stk. 3. Bestyrelsesmedlemmer vælges for to år, således at 3 - 4 medlemmer vælges i lige kalenderår og 2-5 vælges i ulige kalenderår.

Bestyrelsen konstituerer sig selv og fastsætter selv sin dagsorden.

Desuden vælges 2 suppleanter, 2 revisorer og en revisorsuppleant. Valgene for disse gælder 1 år.

Valgbare er de stemmeberettigede.

§ 6.

Kontingent.

Stk. 1. Familiekontingent for familiemedlemmer fastsættes på generalforsamlingen.

Stk. 2. Aktivkontingentet fastsættes af bestyrelsen.

§ 7.

Økonomisk forpligtigelse.

Stk. 1. Foreningens medlemmer, udvalgsmedlemmer og bestyrelsesmedlemmer

hæfter ikke personligt for indgåede forpligtigelser, for hvilke alene foreningen hæfter med dens respektive formue.

Stk. 2. Foreningens medlemmer har ikke nogen økonomisk forpligtigelse over for foreningen ud over kontingentforpligtigelsen.

Stk. 3. Foreningens medlemmer har ikke krav på nogen del af foreningens formue eller udbytte af nogen art.

§ 8.

Generalforsamling.

Stk. 1. Foreningens højeste myndighed er generalforsamlingen, der afholdes i

August / september måned og indkaldes med angivelse af dagsorden på hjemmesiden med 14 dages varsel.

Stk. 2. Forslag, der ønskes behandlet på generalforsamlingen, skal være formanden i

hænde senest 8 dage før.

Stk. 3. Kun fremmødte aktive medlemmer, der er fyldt 16 år, har stemmeret, jf. § 4

Stk. 4. På generalforsamlingen afgøres alle sager ved almindeligt stemmeflertal

(over halvdelen), dog kræves til udelukkelse af et medlem, samt til ændring af

disse vedtægter, mindst 2/3 af de afgivne stemmer for forslaget.

§ 9.

På den årlige generalforsamling behandles følgende:

1. Valg af stemmetællere.

2. Valg af dirigent.

3. Aflæggelse af beretning.

4. Forelæggelse af revideret regnskab.

5. Fastsættelse af familiekontingent

6. Behandling af indkomne forslag.

7. Valg af bestyrelse og suppleanter

8. Valg revisor og revisorsuppleant

9. Valg af medlemmer til Fonden Gudmehallerne.

11. Eventuelt

§ 10.

Ekstraordinær generalforsamling skal afholdes, når flertallet af bestyrelsen finder det nødvendigt, eller når mindst 1/4 af foreningens aktive medlemmer stiller skriftligt krav herom med forslag til dagsorden. Ekstraordinær generalforsamling skal afholdes senest 4 uger efter, at krav herom er modtaget.

§ 11.

Tegningsberettigede.

Stk. 1. Foreningen tegnes ved underskrift af formanden og kasserer.

§ 12.

Bestyrelsen fastsætter selv sin forretningsorden.

§ 13.

Bestyrelsen er beslutningsdygtig, når mindst 2/3 er mødt.

§ 14.

Der udfærdiges mødereferat fra bestyrelsesmøderne, der godkendes på næste møde.

§ 15.

Foreningens regnskab går fra 1. juli til 30. juni, og inden generalforsamling afleverer kassereren driftsregnskab og status til revisorerne.

§ 16.

Foreningens ophør.

Stk. 1. Foreningen kan opløses, når 2/3 af medlemmerne i 2 på hinanden følgende generalforsamlinger stemmer herfor.

Stk. 2. Ved foreningens opløsning deponeres formue og ejendele m.m. hos DGI,

Fyn.

Stk. 3. Såfremt der i løbet af 5 år oprettes en ny idrætsforening i Gudme-området, tilfalder formue m.m. denne, i modsat fald tilfalder formuen m.m. DGI, Fyn.

Vedtaget den 13. dec. 1972. sign. Johs. Clausen, dirigent

Revision af vedtægterne foretaget:

- 28. februar 1978

- 22. februar 1989

- 7. marts 1990 sign. Finn Sandgaard,

- 2. marts 2000 sign. Preben Rasmussen

- 29. marts 2006

- 12. marts 2009.

- 17. marts 2011 sign. Hans Ole Olsen

- 20. marts 2012 sign. Hans Ole Olsen

- 14. februar 2014 sign. Jørgen Andersen

- 21. august 2016 sign. Jørgen Andersen

- 09. september 2018 sign. Anita Rueløkke Nielsen

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 Birgitte Skovbo Joan Jensen Anita Rueløkke Nielsen

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Sif Drost Sørensen Percy Sørensen Hanne Larsen

\_\_\_\_\_\_\_\_\_\_\_\_\_\_\_\_\_\_\_\_

 Henriette Pedersen